
Datums skatāms laika zīmogā Nr.41-19334

Satiksmes ministrijai

Par precizētā likumprojekta "Par Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Tunisijas Republiku, no otras puses" saskaņošanu

Ārlietu ministrija ir izskatījusi Satiksmes ministrijas precizēto likumprojektu "Par Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Tunisijas Republiku, no otras puses" (turpmāk – Nolīgums), ar to saistītos dokumentus un atbalsta to tālāku virzību bez iebildumiem, vienlaikus izsakot šādus priekšlikumus.
1. Atbilstoši Ministru kabineta instrukcijas Nr.19 “Tiesību akta projekta sākotnējās ietekmes izvērtēšanas kārtība” 57. un 58.punktam nepieciešams papildināt likumprojekta sākotnējās ietekmes novērtējuma ziņojuma (anotācijas) V sadaļas 2.punktu un anotācijas 2.tabulu, norādot saistības, kuras tiek izpildītas saskaņā ar 1944.gada 7.decembra Konvenciju par starptautisko civilo aviāciju un attiecīgajiem Starptautiskās Civilās aviācijas organizācijas (ICAO) instrumentiem.
2. [bookmark: _GoBack]Nepieciešams precizēt anotācijas 2.tabulas B aili, aizstājot pilno Nolīguma nosaukumu ar iepriekš lietoto saīsināto nosaukumu, ievērojot konsekventu valodas lietojumu.

